Δάγμαρ της Δανίας

Η Δάγμαρ της Δανίας (δανικά: Dagmar af Danmark, 23 Μαΐου 1890 - 11 Οκτωβρίου 1961) ήταν κόρη του Φρειδερίκου Η΄ της Δανίας.

Βιογραφία
Η Δάγμαρ Λουίζα Ελισάβετ γεννήθηκε στις 23 Μαΐου 1890 στο Παλάτι Σαρλόττενλουντ στην Κοπεγχάγη και ήταν το νεότερο παιδί και κόρη του Φρειδερίκου Η΄ της Δανίας και της Λουίζας της Σουηδίας. Ονομάσθηκε Δάγμαρ προς τιμήν της πατρικής θείας της Δάγμαρ της Δανίας (μετέπειτα Μαρία Φιόντοροβνα της Ρωσίας).

Στις 23 Νοεμβρίου 1922 παντρεύτηκε τον Γιόργκεν Κάστενσκιολτ στο Φρέντενσμποργκ. Μαζί απέκτησαν πέντε παιδιά:
τον Κάρολο Φρειδερίκο Αντώνιο Γεώργιο (1923-2006), παντρεύτηκε την Μπέντε Γκρέβενκοπ. Απέκτησαν 3 παιδιά.
τον Χριστιανό Λουδοβίκο Γουσταύο Φρειδερίκο (1926-), παντρεύτηκε την Σέσιλυ Άμποτς. Απέκτησαν 1 παιδί.
τον Γεώργιο Φρειδερίκο Άαγκε Ερρίκο Χέλγκε (1928-2004), παντρεύτηκε (1) την Κίρστεν Σλίχτκρουλ. Απέκτησαν 1 παιδί και (2) την Μπίργκιτ Τάνγκστεντ. Απέκτησαν 1 παιδί.
την Δάγμαρ Λουίζα Θύρα Σοφία (1930-), παντρεύτηκε τον Πόουλ Μπιτς. Απέκτησαν 3 παιδιά.
τον Χριστιανό Φρειδερίκο (1931-1937).

Πέθανε στις 11 Οκτωβρίου 1961 στο Κόνγκστεντλαντ σε ηλικία 71 ετών.

Τίτλοι
23 Μαΐου 1890 - 23 Νοεμβρίου 1922: Η Βασιλική Υψηλότητα Πριγκίπισσα Δάγμαρ της Δανίας
23 Νοεμβρίου 1922 - 11 Οκτωβρίου 1961: Δάγμαρ Κάστενσκιολτ

Παραπομπές

Οίκος του Γκλύξμπουργκ
Δανοί ευγενείς
Πριγκίπισσες της Δανίας